डेटा में सेंधमारी किसे कहते हैं- इसकी भारतीय सूचना प्रौद्योगिकी अधिनियम(आईटी एक्ट) में कोई परिभाषा नहीं की गई है. बहरहाल, डेटा में सेंधमारी का मतलब महज तकनीकी पक्ष तक सीमित नहीं. मिसाल के लिए सेंट्रल आयडेन्टिटिज डेटा रिपॉजिटरी (सीआईडीआर) के सिक्युरिटी सिस्टम को हैक करना एक तकनीकी मामला है और आम तौर पर ऐसी ही घटनाओं को डेटा में सेंधमारी का वाकया समझा जाता है. डेटाबेस (आंकड़ों के भंडार) में बिना अनुमति के प्रवेश करना—मिसाल के लिए सीआईडीआर तक पहुंच बनाना—भी डेटा में सेंधमारी और निजता के अधिकार के उल्लंघन का ही उदाहरण है.